Soos die lesers van my vorige plasings seker nou al agter gekom het, hierdie is wat ’n mens noem ’n “persoonlike blog” gebaseer op my eie ervaringe en gedagtes. So, meestal net opstelle en kort geskrewe weergawes van my ervarings. Maar my biografie sê dan ek skryf as ’n werk – waar’s die res daarvan, Rouxné?
Ek het in ‘n vorige plasing genoem dat ek my droomwerk losgeslaan het. Dis ’n byna ongelooflike storie, aangesien hierdie werk sommer in my amper-te-klein-tuisdorp, Mosselbaai, opgeduik het. ‘n Dosent het vir my ’n skakel na ’n mediamaatskappy gestuur, en ek het ’n kans gevat: ek het my CV en ’n motiveringsbrief aan die mense gestuur. Ek het gehoop, maar nie eintlik verwag hulle sou terug antwoord nie – maar ja, hier is ons nou. Meer as twee maande in my nuwe loopbaan in.
Ek het letterlik, volgens kontrak, omtrent vyf posbeskrywings. Maar in essensie is ek tans ’n joernalis, ’n werwer en ’n kursusinstrukteur in reis- en omgewingsjoernalistiek by Africa Media. Dis die tipe werk waarvan ek as jong hoërskoolleerder gedroom het, iets wat al my belangstellings in een beroep kombineer.
Dankie Ami! Ek’s bly jy stem saam oor 23 – geniet jou oorblywende dae van 22 terwyl jy kan ;). En dankie vir die volg!